Komisijos reglamentas (EEB) Nr. 1547/89
1989 m. birželio 2 d.
iš dalies keičiantis Reglamentą (EEB) Nr. 2185/87 dėl eksporto grąžinamųjų išmokų už tam tikrus Sutarties II priede nenurodytus tam tikrų prekių pavidalu eksportuotus žemės ūkio produktus grąžinimo ir stojimo kompensacinių sumų ėmimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [1] su paskutiniais pakeitimais, padarytais Reglamentu (EEB) Nr. 1213/89 [2], ypač į jo 16 straipsnio 6 dalį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [3] su paskutiniais pakeitimais, padarytais Reglamentu (EEB) Nr. 1069/89 [4], ir ypač į jo 19 straipsnio 7 dalį,
kadangi Komisijos reglamentas (EEB) Nr. 2185/87 [5] su paskutiniais pakeitimais, padarytais Reglamentu (EEB) Nr. 164/89 [6], tam tikrais atvejais nustato grąžinamosios išmokos, apskaičiuotos remiantis šio reglamento priede nustatytais kiekiais, grąžinimą;
kadangi pagal KN 380910 kodą klasifikuojamiems produktams taikomos už importo į Bendriją muito mokesčius didesnės eksporto grąžinamosios išmokos; kadangi, siekiant sumažinti ūkio subjektų gaunamą neteisėtą naudą, šiuos produktus reikia įtraukti į Reglamento (EEB) Nr. 2185/87 taikymo sritį;
kadangi šiame reglamente nustatytos priemonės sutampa su atitinkamų vadybos komitetų nuomonėmis,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2185/87 priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. birželio 2 d.